MS Dhoni जैसा बनने के लिए सुशांत सिंह राजपूत ने 150 दिन यूं बहाया पसीना, Video हुआ वायरल  
धोनी बनने के लिए खूब पसीना बहा रहे हैं सुशांत सिंह राजपूत
सुशांत सिंह राजपूत का वीडियो हुआ वायरल
वीडियो में बिल्कुल धोनी जैसे लग रहे हैं सुशांत सिंह राजपूत
एम. एस. धोनी (MS Dhoni) के जीवन पर आधारित फिल्म 'एम.एस. धोनी- द अनटोल्ड स्टोरी' (MS Dhoni-The Untold Story) ने साल 2016 में खूब धूम मचाई थी. सुशांत सिंह राजपूत (Sushant Singh Rajput) ने फिल्म में शानदार अभिनय कर दर्शकों का दिल जीत लिया था. उनकी यह फिल्म ब्लॉकबस्टर फिल्मों में रही थी. लोगों को 'एम. एस. धोनी-  द अनटोल्ड स्टोरी' (M.S Dhoni-The Untold Story) काफी पसंद आई थी. सुशांत सिंह राजपूत (Sushant Singh Rajput) और एम.एस धोनी( MS Dhoni) के फैंस के लिए फिर एक बड़ी खुशखबरी सामने आ रही है, क्योंकि महेंद्र सिंह धोनी ( MS Dhoni) के जीवन पर आधारित फिल्म 'एम. एस. धोनी- द अनटोल्ड स्टोरी' (MS Dhoni-The Untold Story) का सीक्वल बनाया जा रहा है. सुशांत सिंह राजपूत (Sushant Singh Rajput) इस फिल्म में एक बार फिर से धोनी के किरदार में नजर आएंगे. सुशांत सिंह राजपूत ने इस फिल्म के लिए कड़ी मेहनत भी शुरू कर दी है. सुशांत सिंह राजपूत ने इंस्टाग्राम पर एक वीडियो शेयर किया है, जिसमें वह बिल्कुल धोनी (MS Dhoni) की तरह ही दिखाई दे रहे हैं. इस वीडियो में सुशांत सिंह राजपूत लंबे बालों में नेट प्रेक्टिस कर रहे हैं. सुशांत सिंह राजपूत के साथ भारतीय क्रिकेट टीम के पूर्व विकेटकीपर और चयनकर्ता किरण मोरे (Kiran More) भी नजर आ रहे हैं. किरण मोरे (Kiran More) इस दौरान धोनी (Dhoni) बने सुशांत सिंह राजपूत (Sushant Singh Rajput) को विकेटकीपिंग और बैटिंग के गुर सिखा रहे हैं.
 
A post shared by Sushant Singh Rajput (@sushantsinghrajput) on Dec 23, 2018 at 2:22am PST

एम.एस. धोनी (MS Dhoni) की बायोपिक के सीक्वल के लिए सुशांत सिंह राजपूत (Sushant Singh Rajput) कोई कमी नहीं रखना चाहते हैं. इस वीडियो को देखने के बाद कुछ ऐसा ही महसूस हो रहा है. सुशांत सिंह राजपूत महेंद्र सिंह धोनी (Mahendra Singh Dhoni) के ट्रेडमार्क हेलिकॉप्टर शॉट  को खेलने की प्रैक्टिस कर रहे हैं. कई मौके पर ऐसा  लग रहा है जैसे हेलिकॉप्टर शॉट (Helicopter Shot) धोनी ही खेल रहे हैं. सुशांत सिंह राजपूत हेलिकॉप्टर शॉट के अलावा, कवर ड्राइव और पुल शॉट की भी प्रैक्टिस करते हुए इस वीडियो में देखे जा सकते हैं.
सुशांत सिंह राजपूत (Sushant Singh Rajput) को लंबे बालों में देखकर महेंद्र सिंह धोनी (Mahendra Singh Dhoni) के पुराने दिनों की याद ताजा हो रही है. 'एम.एस. धोनी- द अनटोल्ड स्टोरी' (M.S Dhoni-The Untold Story) के सीक्वल में लगता है कि महेंद्र सिंह धोनी के जीवन की आगे की कहानी दिखाई जाएगी. 'एम. एस. धोनी- द अनटोल्ड स्टोरी (MS Dhoni-The Untold Story)' में धोनी की वर्ल्ड कप 2011 (World Cup) तक की जर्नी दिखाई गई थी. इस बार ऐसा लग रहा है कि महेंद्र सिंह धोनी की कप्तानी में जीती गई चैंपियंस ट्रॉफी (Champions Trophy) और आईपीएल के खिताबों की कहानी दिखाई जा सकती है.
सुशांत सिंह राजपूत (Sushant Singh Rajput) फिलहाल 'एम. एस. धोनी-द अनटोल्ड स्टोरी' (MS Dhoni-The Untold Story) के सीक्वल के लिए खूब पसीना बहा रहे हैं.